## Program posebnog dijela državnog stručnog ispita za poslove inspektora zaštite bilja

### NN 51/1996 (26.6.1996.), Program posebnog dijela državnog stručnog ispita za poslove inspektora zaštite bilja

# **MINISTARSTVO POLJOPRIVREDE I ŠUMARSTVA**

Na temelju članka 87. stavka 2. Zakona o državnim službenicima i namještenicima
i o plaćama nositelja pravosudnih dužnosti ("Narodne novine", br. 74/94,
86/94 i 7/95) i članka 61. stavka 3. Zakona o zaštiti bilja ("Narodne novine",
br. 10/94 i 19/94), ministar poljoprivrede i šumarstva donosi

## **PROGRAM**

### **POSEBNOG DIJELA DRŽAVNOG STRUČNOG ISPITA ZA POSLOVE INSPEKTORA ZAŠTITE BILJA**

I.

Ovim se Programom utvrđuju predmeti i način provođenja posebnog dijela
državnog stručnog ispita za poslove inspektora zaštite bilja.

II.

Posebnim dijelom državnog stručnog ispita utvrđuje se osposobljenost
kandidata za samostalno obavljanje poslova iz područja inspekcije zaštite
bilja.

III.

Posebni dio državnog stručnog ispita sastoji se od pismenog i usmenog
dijela.

IV.

Pismeni dio posebnog dijela državnog stručnog ispita sastoji se od izrade
radne zadaće iz područja zaštite bilja i drugih upravnih područja unutar
kojih je posebno propisana nadležnost inspekcije zaštite bilja, a uključuje:

1. sastavljanje zapisnika o inspekcijskom pregledu,

2. sastavljanje zapisnika o uzimanju uzoraka,

3. izradu rješenja o određivanju upravnih mjera,

4. izradu zahtjeva za pokretanje prekršajnog postupka.

V.

Usmeni dio posebnog dijela državnog stručnog ispita sastoji se od provjere
znanja pokazanog u pismenom dijelu ispita i provjere znanja o temama iz
točke VII. i točke VIII. ovog Programa.

VI.

Posebni dio državnog stručnog ispita obuhvaća sljedeće predmete:

1. Zaštita bilja

2. Osnove proizvodnje i prometa biljnog sjemena i sadnog materijala

VII.

Predmet Zaštita bilja obuhvaća sljedeće teme:

1. Osnovni pojmovi zaštite bilja,

2. Obavljanje poslova zaštite bilja,

3. Karantenske i gospodarski važne štetočinje bilja,

4. Mjere zaštite bilja,

5. Zdravstveni nadzor nad biljnom proizvodnjom, prometom i skladištenjem
bilja, osobito biljnog sjemena i sadnog materijala,

6. Izvještajno-prognozna služba - razlozi za djelovanje,

7. Sredstva za zaštitu bilja,

8. Nadzor nad provedbom propisa o zaštiti bilja,

9. Granična inspekcija zaštite bilja - ustrojstvo i razlozi osnivanja.

Predmet zaštita bilja obuhvaća sljedeće pravne i druge izvore:

1. Zakon o zaštiti bilja ("Narodne novine", br. 10/94. i 19/94),

2. Pravilnik o načinu obavljanja obaveznog zdravstvenog pregleda bilja
i obrascu uvjerenja o zdravstvenom stanju pošiljaka bilja u unutrašnjem
prometu ("Narodne novine", br. 48/68),

3. Pravilnik o opremi i drugim uvjetima koje moraju ispunjavati skladišta
i druge prostorije za smještaj bilja te o tehničkoj opremljenosti poduzeća
udruženog rada i drugih pravnih osoba koje se bave provođenjem mjera za
zaštitu bilja ("Narodne novine", br. 28/81),

4. Pravilnik o obaveznome zdravstvenom pregledu usjeva i objekata, sjemena
i sadnog materijala poljoprivrednoga i šumskog bilja ("Narodne novine",
br. 53/91),

5. Pravilnik o načinu dostave izvještaja i podataka o pojavi i poduzetim
mjerama za sprečavanje širenja i suzbijanje biljnih bolesti i štetočina
("Narodne novine", 53/91),

6. Pravilnik o uvjetima kojima moraju udovoljavati karantenski objekti
za provjeru zdravstvenog stanja bilja ("Narodne novine", br. 53/91),

7. Pravilnik o načinu uništavanja bilja za koje su naređene mjere uništavanja
("Narodne novine", br. 53/91),

8. Pravilnik o načinu izdavanja dozvola za stavljanje u unutrašnji promet
sredstava za zaštitu bilja ("Narodne novine", br. 53/91),

9. Pravilnik o uvjetima kojima moraju udovoljavati skladišta i druge
prostorije za smještaj bilja te poduzeća koja se bave poslovima dezinfekcije
i dezinsekcije bilja i deratizacije prostorija ("Narodne novine", 53/91),

10. Pravilnik o uvjetima kojima moraju udovoljavati poduzeća odnosno
druge pravne osobe čija je djelatnost proizvodnja sredstava za zaštitu
bilja ("Narodne novine", br. 53/91),

11. Pravilnik o uvjetima uz koje poduzeća odnosno druge pravne osobe
mogu obavljati biološka predispitivanja i ispitivanja fizikalnih, kemijskih
i bioloških svojstava sredstava za zaštitu bilja ("Narodne novine", br.
53/91),

12. Pravilnik o iskaznici i znaku graničnog inspektora za zaštitu bilja
("Narodne novine", br. 43/92),

13. Pravilnik o zdravstvenoj kontroli bilja i kontroli sredstava za
zaštitu bilja u prometu preko državne granice ("Narodne novine", br. 12/95
i 96/95),

14. Pravilnik o visini naknade za poslove zaštite bilja i biljnih proizvoda
u poljoprivredi i šumarstvu ("Narodne novine", br, 44/95),

15. Pravilnik o objavi podataka novootkrivenih karantenskih štetočinja
bilja ("Narodne novine", 71/95),

16. Pravilnik o uvjetima kojima moraju udovoljavati pravne osobe koje
obavljaju promet sredstvima za zaštitu bilja na veliko i malo, te o načinu
i postupku osposobljavanja zaposlenika koji čuvaju i izdaju sredstva za
zaštitu bilja ("Narodne novine", br. 40/96),

17. Odluka o osnivanju graničnih stanica za zaštitu bilja ("Narodne
novine", br. 53/91),

18. Odluka o visini naknade za obvezni zdravstveni pregled bilja u prometu
preko granice Republike Hrvatske i visini naknade za kontrolu nad sredstvima
za zaštitu bilja pri uvozu u Republiku Hrvatsku ("Narodne novine", br.
82/94),

19. Naredba o uvjetima za stavljanje u promet plodova i drveta pitomoga
kestena zaraženih rakom kestenove kore ("Narodne novine", 53/91),

20. Naredba o vrsti sjemena koje mora biti podvrgnuto dezinfekciji prije
stavljanja u promet ili prije upotrebe za vlastitu proizvodnju ("Narodne
novine", br. 53/91),

21. Naredba o poduzimanju mjera za sprečavanje širenja kukuruzne zlatice
- *Diabrotica virgifera virgifera* LeConte ("Narodne novine", br.
96/95),

22. Naredba o proglašenju područja zaraženih karantenskom štetočinjom
bilja - *Erwinia amylovora* (Burill) Winslow et. al. ("Narodne novine",
br. 97/95),

23. Naredba o poduzimanju mjera za sprečavanje širenja i iskorjenjivanju
bakterijske paleži - *Erwinia amylovora* (Burill) Winslow et. al.
("Narodne novine", br. 97/95 i 43/96),

24. Naredba o dodatnim fitosanitetskim uvjetima za uvoz sjemenskog krumpira
u Republiku Hrvatsku ("Narodne novine", br. 6/96),

25. Popis ovlaštenih institucija koje udovoljavaju uvjetima za ispitivanje
fizikalnih, kemijskih i bioloških svojstava sredstava za zaštitu bilja
te bioloških svojstava sredstava za zaštitu bilja proizvedenih od novih
aktivnih tvari ("Narodne novine", br. 80/92),

26. Popis sredstava za zaštitu bilja koja imaju dozvolu, odnosno sredstava
za zaštitu bilja za koja je prestala vrijediti dozvola za stavljanje u
unutrašnji promet ("Narodne novine", br. 7/93) - osnovno poznavanje,

27. Popis sredstava za zaštitu bilja za koja vrijedi dozvola za stavljanje
u promet i za koja je istekla dozvola za stavljanje u promet u Republici
Hrvatskoj ("Narodne novine", br. 115/93) - osnovno poznavanje,

28. Popis sredstava za zaštitu bilja za koja je izdana dozvola za promet
i primjenu, za koja je produžena vrijednost dozvole, kojima je dozvola
izmijenjena ili dopunjena i za koja je prestala vrijediti dozvola za promet
i primjenu u Republici Hrvatskoj u razdoblju od 1. prosinca do 15. srpnja
1994. ("Narodne novine", 59/94) - osnovno poznavanje,

29. Popis sredstava za zaštitu bilja koja imaju dozvolu za promet i
primjenu u Republici Hrvatskoj ("Narodne novine", br. 93/95) - osnovno
poznavanje,

30. Liste karantenski i ekonomski štetnih biljnih bolesti i štetnika
("Narodne novine", 53/91) - dio koji se odnosi na Listu ekonomski šetnih
biljnih bolesti i štetnika,

31. Liste karantenskih štetočinja bilja ("Narodne novine", br. 87/94)

32. Uredba o ratifikaciji revidiranog teksta Međunarodne konvencije
o zaštiti bilja ("Međunarodni ugovori", br. 1/85),

33. Konvencija o osnivanju Europske i mediteranske organizacije zaštite
bilja.

VIII.

Predmet Osnove proizvodnje i prometa biljnog sjemena i sadnog materijala
obuhvaća sljedeće teme:

1. Sjeme i sadni materijal poljoprivrednog i šumskog bilja (osnovni
pojmovi)

2. Priznavanje novostvorenih, odobravanje uvođenja u proizvodnju stranih
i zaštita sorti poljoprivrednog i šumskog bilja (osnovni pojmovi).

Predmet Osnove proizvodnje i prometa biljnog sjemena i sadnog materijala
obuhvaća sljedeće pravne izvore:

1. Zakon o poljoprivrednom sjemenu i poljoprivrednom sadnom materijalu
("Narodne novine", br. 50/88, 3/89 i 28/92),

2. Zakon o priznavanju novostvorenih, odobravanju uvođenja u proizvodnju
stranih i zaštiti sorti poljoprivrednog i šumskog bilja ("Narodne novine",
br. 53/91, 12/95. i 25/96.) - osobito članci 62a i 62b.,

3. Pravilnik o kvaliteti sjemena poljoprivrednog bilja ("Narodne novine",
br. 53/91) - osobito Metode ispitivanja sjemena i norme kvalitete sjemena,

4. Pravilnik o normama kakvoće, pakiranju, plombiranju i deklariranju
sadnog materijala poljoprivrednog bilja ("Narodne novine", br. 53/91),

5. Popis priznatih novostvorenih sorti poljoprivrednog bilja u Republici
Hrvatskoj ("Narodne novine", br. 12/94, 94/94 i 96/95) - osnovno poznavanje,

6. Popis stranih sorti poljoprivrednog bilja za koje je dopušteno uvođenje
u proizvodnju u Republici Hrvatskoj ("Narodne novine", br. 12/94, 94/94,
106/95 i 27/96.) - osnovno poznavanje,

7. Popis utvrđenih domaćih i odomaćenih stranih sorti poljoprivrednog
bilja koje se nalaze u proizvodnji u Republici Hrvatskoj ("Narodne novine",
br. 12/94) - osnovno poznavanje.

IX.

Pravni izvori za polaganje posebnog dijela državnog stručnog ispita
su i sve izmjene i dopune propisa iz točke VII. i točke VIII. ovog Programa,
kao i novi propisi donijeti iz područja iz kojih se polaže posebni dio
državnog stručnog ispita.

X.

Ovaj Program stupa na snagu osmoga dana od dana objave u "Narodnim novinama".

Klasa: 011-02/96-01/59

Urbroj: 525-01-96-1

Zagreb, 17. lipnja 1996.

Ministar poljoprivrede

i šumarstva

**Matej Janković,** v. r.

Ostalo, NN 51/1996-967